༤༤༠༽༄། ། རང་གི་རིག་པ་འཇིག་རྟེན་ཐམས་ཅད་ཀྱི་བྱེད་པོ་ཚངས་པ་ཡིན་ཞེས་པ། ། »» ཨོཾ་སྭསྟི། བླ་མ་རྡོ་རྗེ་འཆང་ལ་ཕྱག་འཚལ་ལོ། ། སྲིད་པ་དཀོར་རྗེ་དྲང་དཀར་ཞེས་བྱ་བ་དེ། འཇིག་རྟེན་ཐམས་ཅད་ཀྱི་བྱེད་པ་པོ་ཚངས་པ། གདུལ་བར་ཤིན་ཏུ་དཀའ་བར་འདོད་པ་ཡིན། འཇིག་རྟེན་ཐམས་ཅད་ཀྱི་བྱེད་པ་པོ་དེ། བཅོམ་པ་དང་། བརླག་པ་དང་། ཚར་གཅད་པར་ཅི་ཙམ་དུ་འབད་ཀྱང་། རང་ཉིད་ལ་དེ་ལྟར་བྱས་པར་འགྱུར་བ་ཡིན། དེའི་རྒྱུ་མཚན་ཡང་རང་གི་རིག་པ་འཇིག་རྟེན་ཐམས་ཅད་ཀྱི་བྱེད་པ་པོ་ཚངས་པ་ཡིན། དེ་སྐྱེ་བ་མེད་ཅིང་རང་བཞིན་གྱི་རྣམ་པར་དག་པར་རྟོགས་པའི་དུས་སུ། ཚངས་པ་ཆོས་ཀྱི་སྐུ་ཕན་པ་དང་བདེ་བ་ཐམས་ཅད་ཀྱི་བྱེད་པ་པོ། ཤེས་རབ་ཀྱི་ཕ་རོལ་ཏུ་ཕྱིན་པ་ཡིན། དེའི་མི་མཐུན་པའི་ཕྱོགས་ང་དང་བདག་ཏུ་འཛིན་པ་ཡིན་པས་དེ་སྤོང་དགོས། དེ་སྤང་བ་ལ་ཐབས་མཁས་པའི་བསམ་པ་བྱང་ཆུབ་ཀྱི་སེམས་དང་། དེའི་རྗེས་སུ་འབྲངས་པ་ཀུ་སཱ་ལིའི་ཚོགས་གསོག་གིས་བདག་འཛིན་སྤོང་བ། རང་གཞན་སྣོད་བཅུད་ཐམས་ཅད་སྤངས་ནས་སངས་རྒྱས་སུ་བྱེད་པ་འདི། ལན་གསུམ་མམ། བདུན་ནམ། ཉི་ཤུ་རྩ་གཅིག་བྱས་པའི་འོག་ཏུ་ལུས་བདུད་རྩིར་ཞུ་བས། རང་གཞན་སྣོད་བཅུད་ཉེས་པའི་དྲི་མ་སྦྱངས་ནས། སངས་རྒྱས་སུ་གྱུར་པས་ཀྱང་བློ་བདེ། རང་ཡི་དམ་གྱི་ལྷ་གཅིག་ཏུ་བསྒྲུབས་པས་སངས་རྒྱས་སུ་གྱུར་པས་ཀྱང་བློ་བདེ། སེམས་ཉིད་རང་བཞིན་གྱི་རྣམ་པར་དག་པ་སྨྲ་བསམ་བརྗོད་འདས་ལྷུན་གྱིས་གྲུབ་ཅིང་འགྱུར་བ་མེད་པས་ཀྱང་བློ་བདེ། ཕྱིར་ལུས་པ་ནི་ཁབ་ཙམ་ཡང་མེད། མ་ཉན་པ་ནི་སྤུ་ཙམ་ཡང་མི་འདུགརྒྱུན་ཆད་མེད་པར་རི་བོའི་ཁྲོད་དུ་རྣམ་པར་དག་པའི་དེ་ཁོ་ན་ཉིད་དང་མ་འབྲལ་བ་འདི་ལས། དུས་གསུམ་གྱི་སངས་རྒྱས་ལ་ཡང་གཞན་མི་མངའ་ན། ངེད་རྗེས་སུ་འཇུག་པ་ལྟ་སྨོས་ཀྱང་ཅི་དགོས་པས། འདི་ཁོ་ན་ཉམས་སུ་བླང་། ཨང་ཨང་ཨང་། དེ་ཡང་དུས་གསུམ་སངས་རྒྱས་ཀུན་གྱི་དངོས། ། འཇིག་རྟེན་གསུམ་མགོན་རིན་ཆེན་གྱིས། ། གཉུག་མ་བྱམས་ཆེན་ཏིང་འཛིན་གྱིས། ། སྲོད་ལ་བདུད་ཀྱི་དཀྱིལ་འཁོར་བཏུལ། ། ཞེས་པས་མངོན་ནོ། ། རྫོགས་པའི་བྱང་ཆུབ་ཐོབ་པར་གྱུར་ཅིག། ། ། ««